
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1354 

7 Οκτωβρίου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση για παρακατάθεση αποζημιώσεως απαλ¬ 
λοτρίωσης ιδιοκτησιών κειμένων στο θριάσιο Πεδίο 
(θέση Πλακωτό) Ελευσίνας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Παράταση αναστολής χορήγησης οικοδομικών αδειών 
στην περιοχή Αγίου Φωκά νήσου Πάρου (Ν. Κυκλά¬ 
δων). .. 2 

Έγκριση οικιστικής καταλληλότητας έκτασης ιδιοκτη¬ 
σίας της ανώνυμης εταιρείας με την επωνυμία «ΙΝ- 
ΒΕΣΤΟΥΡ Α.Ε. Ανώνυμος Εταιρεία Τουριστικών 
Επενδύσεων και Επιχειρήσεων» στην περιοχή Αλώ¬ 
νια Δήμου Κρανιδίου (Ν. Αργολίδας).. 3 

Κατηγοριοποίηση και καθορισμός ορίων οικισμού Λα- 

γανίδες Κρήνης επαρχίας Πάτρας Ν. Αχαΐας.4 

Κατηγοριοποίηση, καθορισμός ορίων, όρων και περιο¬ 
ρισμών δόμησης στον οικισμό Λάιστας Ν. Ιωαννί- 
νων. 5 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

( 1 ) 

Ανακοίνωση για παρακατάθεση αποζημιώσεως απαλλο¬ 
τρίωσης ιδιοκτησιών κειμένων στο θριάσιο Πεδίο 
(θέση Πλακωτό) Ελευσίνας. 

Με το υπ’ αριθμ. 2080/7.10.1993 γραμμάτιο συστά- 
σεως παρακαταθήκης, κατατέθηκε στο Ταμείο Παρακα¬ 
ταθηκών και Δανείων (Αθήνα), από την υπόχρεη σε απο¬ 
ζημίωση εδρεύουσα στην Αθήνα (Πανεπιστημίου 59) ανώ¬ 
νυμη εταιρεία με την επωνυμία «ΠΡΟΝΟΜΙΟΥΧΟΣ ΑΝΩ¬ 
ΝΥΜΟΣ ΕΤΑΙΡΕΙΑ ΓΕΝΙΚΩΝ ΑΠΟΘΗΚΩΝ ΤΗΣ ΕΛΛΑ¬ 
ΔΟΣ - ΠΑΕΓΑΕ», το ποσό των δραχμών ενενήντα τριών 
εκατομμυρίων επτακοσίων εβδομήντα πέντε χιλιάδων 
εξακοσίων εβδομήντα (93.775.670), ως αποζημίωση 
εκείνων που θα αναγνωριστούν νόμιμα αληθινοί δικαιούχοι 
αποζημιώσεως ιδιοκτησιών κειμένων στην κτηματική πε¬ 


ριφέρεια Κοινότητας Μαγούλας Αττικής (θέση Πλακωτό 
θριασίου Πεδίου Ελευσίνας), συνολικής έκτασης 39.312 
τετραγωνικών μέτρων, που υποχρεούται ν’ αποζημιώσει η 
παρακαταθέτις, ως υπέρ ης και δαπάναις της η απαλλο¬ 
τρίωση των ακινήτων αυτών με τις υπ’ αριθμ. 1037306/ 
1927/0010/89 (ΦΕΚ 378/89 τ.Δ’) και 1021899/1587/ 
0010/90 (συμπληρωματική - ΦΕΚ 183/90 τ.Δ') κοινές 
αποφάσεις Υπουργών Οικονομικών και Εμπορίου και ανή¬ 
κουν στις σημειούμενες με τους αριθμούς 16,18,19,17, 
22,23,21,25,26,27 και 31 ιδιοκτησίες του κτηματολογι- 
κού πίνακα και του κτηματολογικού σχεδιαγράμματος που 
συνοδεύουν τις πιο πάνω αποφάσεις. 

Η παρακατατεθείσα αποζημίωση που αφορά συνολικά 
τις εκτάσεις των αγροτεμαχίων και τα υπάρχοντα ελαιόδε¬ 
ντρα, καθορίστηκε οριστικά με την υπ’ αρ. 4031/92 από¬ 
φαση του Εφετείου Αθηνών, το δε γραμμάτιο της πρακα- 
ταθήκης παρέμεινε και ευρίσκεται στο Ταμείο Παρακατα¬ 
θηκών και Δανείων Αθηνών (Τμήμα Απαλλοτριώσεων). 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

(Αρ. διπλ. Δ.Ο.Υ. Δικ. Εισπρ. Αθηνών 7442956/ 
7.10.93) 

Ο Πληρεξούσιος της καταθέτιδος Δικηγόρος 
ΙΩΑΝΝΗΣ Σ. ΣΠΗΛΙΟΠΟΥΛΟΣ 

-φ- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 88953/6708 (2) 

Παράταση αναστολής χορήγησης οικοδομικών αδειών 
στην περιοχή Αγίου Φωκά νήσου Πάρου (Ν. Κυκλά¬ 
δων). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του Ν. Δ/τος της 
17.7.1923 «Περί σχεδίου πόλεων κ.λπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Την Υ 1958/1992 απόφαση του Πρωθυπουργού και 

του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

4. Τις διατάξεις της παρ. Β3 του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

5. Τις διατάξεις τόυ άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154). 

θ. Το 2291/20.7.1993 έγγραφο του Δήμου Πάρου. 

7. Τα 158/Δ716.9.1993 και 165/Δ793 υπηρεσιακά ση¬ 
μειώματα της Διεύθυνσης Πολεοδομικού Σχεδιασμού - 
Τμήμα Παραδοσιακών Οικισμών. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Παρατείνεται για ένα (1) ακόμη έτος η αναστολή χο¬ 
ρήγησης οικοδομικών αδειών στην περιοχή Αγίου Φωκά 
της νήσου Πάρου (Ν. Κυκλάδων), στην οποία είχε επιβλη¬ 
θεί αναστολή με την 83670/6027/2.10.1992 απόφαση 
του Υπουργού Περιβάλλοντος, Χωροταξίας και Δημοσίων 
Έργων (Δ’ 1082), όπως η περιοχή φαίνεται στο σχετικό 
πρωτότυπο διάγραμμα που συνοδεύει την παρούσα από¬ 
φαση. 

2. Η ισχύς της παρούσας απόφασης αρχίζει από 
21.10.1993. 

3. Η απόφαση αυτή να δημοσιευθεί στήν Εφημερίδα της 
Κυβερνήσεως. 

Αθήνα, 6 Οκτωβρίου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 
-♦- 

Αριθ. 88955/6710 (3) 

Έγκριση οικιστικής καταλληλότητας έκτασης ιδιοκτησίας 

της ανώνυμης εταιρείας με την επωνυμία «ΙΝΒΕ- 

ΣΤΟΥΡ Α.Ε. Ανώνυμος Εταιρεία Τουριστικών Επενδύ¬ 
σεων και Επιχειρήσεων» στην περιοχή Αλώνια Δήμου 

Κρανιδίου (Ν. Αργολίδας). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παραγρ. 1,2,3 και 4 του άρθρου 29 
τουΝ. 1947/91 «Απλούστευση φορολογικών διαδικασιών 
και άλλες ρυθμίσεις» (Α' 70), όπως η παρ. 1 συμπληρώ¬ 
θηκε με την παρ. 7 του άρθρου 6 και την παρ. 9 του άρ¬ 
θρου 8 του Ν. 2052/92 «Μέτρα για την αντιμετώπιση του 
νέφους και πολεοδομικές ρυθμίσεις» (Α' 94). 

2. Τις διατάξεις του άρθρου 1 της 71076/7351 /24.6.91 
απόφασης του Υπουργού Περιβάλλοντος, Χωροταξίας και 
Δημοσίων Έργων «Απαιτούμενα δικαιολογητικά για την 
έκδοση της απόφασης οικιστικής καταλληλότητας και για 
την έγκριση της πολεοδομικής μελέτης του άρθρου 29 
του Ν. 1947/91 και σχετικές ρυθμίσεις» (Β' 492). 

3. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 


Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

4. Τις διατάξεις της παρ. Β του άρθρου 1 του Π. Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

5. Την 103294/11574/29.12.1992 αίτηση της ΙΝΒΕ- 
ΣΤΟΥΡ Α.Ε. 

6. Την 20/1993 γνωμοδότηση του Δημοτικού Συμβου¬ 
λίου Κρανιδίου. 

7. Το 4307/1992 έγγραφο της Δ/νσης Δασών Νομαρ¬ 
χίας Αργολίδος. 

8. Το 6344/1993 έγγραφο της Δ/νσης Γεωργίας Νομού 
Αργολίδος. 

9. Το Φ 5 Β/13/3874/92 έγγραφο της Δ' Εφορείας 
Προϊστορικών και Κλασσικών Αρχαιοτήτων του Υπουρ¬ 
γείου Πολιτισμού. 

10. Το 757/1993 έγγραφο της 5ης Εφορείας Βυζαντι¬ 
νών Αρχαιοτήτων. 

11. Το 504/5003/92 έγγραφο του τεχνικού τμήματος 
Αργολίδας του ΟΤΕ. 

12. Τις 1656/92 και 1916/92 βεβαιώσεις του Δημάρ¬ 
χου Κρανιδίου. 

13. Το 37659/552γ/31.8.92 έγγραφο της Δ/νσης Οι¬ 
κοδομικών Κτιριοδομικών Κανονισμών (ΔΟΚΚ) του 
Υπουργείου Περιβάλλοντος, Χωροταξίας και Δημοσίων 
Έργων. 

14. Το 16371/1.6.1993 έγγραφο της Δ/νσης Περιβαλ¬ 
λοντικού Σχεδιασμού του Υπουργείου Περιβάλλοντος, 
Χωροταξίας και Δημοσίων Έργων. 

15. Το 5422/7470/29.7.1993 έγγραφο της Δ/νσης 
Χωροταξίας του Υπουργείου Περιβάλλοντος, Χωροταξίας 
και Δημοσίων Έργων. 

16. Την 3732/26.3.93 δήλωση, ενώπιον της Συμβο¬ 
λαιογράφου Αθηνών Ιωάννας Ρωμανού - Λασκαράτου, 
των Δημητρίου Περρωτή και Νικολάου Παράσχη, εκπρο¬ 
σώπων της ΙΝΒΕΣΤΟΥΡ Α.Ε. 

17. Το 8276/Γ/8685/20.9.93 υπηρεσιακό σημείωμα 
της Δ/νσης Πολεοδομικού Σχεδιασμού. 

18. Τα υπόλοιπα στοιχεία του φακέλλου. 

19. Την 582/29.9.1993 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

20. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(Α' 154) και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού και του προϋπολογισμού του οικείου 
Ο.Τ.Α., αποφασίζουμε: 

Α. Εγκρίνεται η χωροθέτηση και η οικιστική καταλληλό¬ 
τητα της ενιαίας έκτασης εμβαδού 269,40 στρεμμάτων 
ιδιοκτησίας της ανώνυμης εταιρείας με την επωνυμία «ΙΝ- 
ΒΕΣΤΟΥΡ Α.Ε. Ανώνυμος Εταιρεία Τουριστικών Επενδύ¬ 
σεων και Επιχειρήσεων» που βρίσκεται στη θέση Αλώνια 
του Δήμου Κρανιδίου (Ν. Αργολίδας), όπως η έκταση αυτή 
φαίνεται περικλειόμενη με μαύρη διακεκομμένη καιεστιγ- 
μένη γραμμή στο σχετικό πρωτότυπο τοπογραφικό διά¬ 
γραμμα σε κλίμακα 1:2000 που θεωρήθηκέ από τον Προϊ¬ 
στάμενο της Δ/νσης Τοπογραφικών Εφαρμογών με την 
...71993 πράξη του και που αντίτυπό του σε φωτοσμί- 
κρυνση δημοσιεύεται με την παρούσα απόφαση, για την 

εξυπηρέτηση των χρήσεων τουρισμού - αναψυχής, όπως 
προσδιορίζονται από το άρθρο 8 του από 23.2.1987 Π. Δ/ 
τος (Δ' 166). 

Β. Οι λοιποί όροι και προϋποθέσεις ορίζονται ως εξής: 

1. Το ποσοστό της έκτασης το οποίο διατίθεται για χώ- 
οους κοινόχρηστους και κοινωφελών σκοπών καθορίζεται 
σε 40%. 

Το ποσοστό αυτό περιλαμβάνει τις περιοχές με κλίση 
άνω του 35% καθώς και μία λωρίδα πρασίνου κατά μήκος 
του προσώπου της έκτασης προς τη θάλασσα. 

2. Μέγιστος συντελεστής δόμησης στο σύνολο της 
έκτασης: Δύο δέκατα (0,2). 

3. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,5) μέτρα, προσαυξανόμενο κατά 
ένα και μισό (1,5) μέτρο για την κατασκευή στέγης, η 
οποία είναι υποχρεωτική. 

4. Προσαρμογή των κτιριακών όγκων στο ανάγλυφο του 
εδάφους. 

5. Αποφυγή μεγάλων χωματουργικών έργων. Η εγκατά¬ 
σταση των μονίμων κατασκευών να σεβαστεί το φυσικό 
ανάγλυφο του γηπέδου και να διατηρηθούν οι δίοδοι ροής 
των επιφανειακών υδάτων προς αποφυγή πλημμυρικών 
φαινομένων. 

6. Η ίδρυση τουριστικής μονάδας εγκρίνεται μετά από 
μελέτη και σύμφωνα με τις σχετικές διατάξεις του ΕΟΤ. 

7. Οι εργασίες εφαρμογής της πολεοδομικής μελέτης 
(εκσκαφές) θα γίνουν με επίβλεψη της Δ' Εφορείας Προϊ¬ 
στορικών και Κλασσικών Αρχαιοτήτων και της 5ης Εφο¬ 
ρείας Βυζαντινών Αρχαιοτήτων. 

8. Απαιτείται έγκριση περιβαλλοντικών όρων της 


69269/5387/90 (Β' 678) κοινής υπουργικής απόφασης. 
Για την έγκριση αυτή απαιτείται μελέτη περιβαλλοντικών 
επιπτώσεων του πίνακα 2 του άρθρου 16 της παραπάνω 
ΚΥΑ. 

9. Για την έγκριση περιβαλλοντικών όρων απαιτείται, 
εγκεκριμένη από τη Δ/νση Υγιεινής του νομού, μελέτη 
επεξεργασίας και διάθεσης υγρών αποβλήτων, σύμφωνα 
με τις κείμενες υγειονομικές διατάξεις. 

10. Η μονάδα επεξεργασίας τών υγρών αποβλήτων να 
κατασκευαστεί και να λειτουργεί σύμφωνα με τις ισχύου- 
σες υγειονομικές διατάξεις ως προς τη θέση, απόδοση και 
διάθεση υγρών αποβλήτων. Η διάθεση των επεξεργα¬ 
σμένων υγρών αποβλήτων θα γίνεται αποκλειστικά για την 
άρδευση των χώρων πρασίνου της προς πολεοδόμηση 
έκτασης. 

11. Η προκαταρκτική μελέτη ύδρευσης - αποχέτευσης 
και ομβρίων θα έχει εγκριθεί από την αρμόδια Τεχνική 
Υπηρεσία Δήμων και Κοινοτήτων (ΤΥΔΚ) πριν από την κα¬ 
τάθεση του φακέλλου της πολεοδομικής μελέτης στο 
Υπουργείο Περιβάλλοντος, Χωροταξίας και Δημοσίων 
Έργων. 

Γ. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 6 Οκτωβρίου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. X. 10356 (4) 

Κατηγοριοποίηση και καθορισμός ορίων οικισμού Λαγανί- 
δες Κρήνης επαρχίας Πάτρας Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την από 24.4.85 (ΦΕΚ 181Δ73.5.85) «Περί τρόπου 
καθορισμού ορίων οικισμού της χώρας μέχρι 2.000 κατοί¬ 
κους, κατηγορίας αυτών και καθορισμού όρων και περιορι¬ 
σμών δόμησής τους». 

2. Το από 14.2.87 Π.Δ. (ΦΕΚ 133Δ723.2.87) που 
αφορά τροποποίηση των από 24.4.85 «τρόπος καθορι¬ 
σμού ορίων οικισμών της χώρας μέχρι 2.000 κατοίκους 
κατηγορίας αυτών και καθορισμός όρων και περιορισμών 
δόμησής τους» (ΦΕΚ 181Δ') και από 20.8.85 «Πολεοδό¬ 
μηση και επέκταση οικισμών της χώρας μέχρι 2.000 κατοί¬ 
κους» και τροποποίηση του από 24.4.85 Π/τος (ΦΕΚ 
414Δ). 

3. Τα πληθυσμιακά στοιχεία της τελευταίας απογραφής 
του Κράτους της ΕΣΥΕ. 

4. Τη μελέτη σχεδιασμού ανοικτών πόλεων που από 
ομάδα μελετητών που έκανε προτάσεις για την οριοθέ- 
τηση, κατηγοριοποίηση κ,λπ. των οικισμών Ν. Αχαΐας σύμ¬ 
φωνα με τις προδιαγραφές του ΥΠΕΧΩΔΕ. 

5. Την υπ’ αριθμ. 30/93 απόφαση του Κοινοτικού Συμ¬ 
βουλίου Κρήνης. 

6. Την υπ’ αριθμ. Π 17/24.9.93 γνωμοδότηση του Συμ¬ 
βουλίου ΧΟΠ του Ν. Αχαΐας, αποφασίζουμε: 

1. Την κατηγοριοποίηση του οικισμού ΛαγανΙδος της 
Κοινότητας Κρήνης Πατρών όπως παρακάτω: 

- θέση στο χώρο: Περιαστικό (Α1) Λαγανίδες 

- Βαθμός προστασίας: Αδιάφοροι (Β3) 

- Δυναμικότητα: Στάσιμοι (Γ2) 

- Βαθμός διασποράς: Συνεκτικοί (Δ1) 

-Μέγεθος: Μικρός (Β1) Λαγανίδες 

2. Καθορίζουμε τα όρια του οικισμού Λαγανίδες Κρήνης 
Πατρών Ν. Αχαΐας όπως αυτά φαίνονται στο συνημμένο 


διάγραμμα που εγκρίθηκαν με την αριθμ. 30/93 απόφαση 
της Κοινότητας Κρήνης. 

3. Εντός των ορίων του οικισμού ισχύουν οι γενικοί όροι 
δόμησης που προβλέπονται από το Π.Δ. ΦΕΚ 181 Δ7 
3.5.85 όπως τροποποιήθηκε με το από 14.2.87 Π.Δ. ΦΕΚ 
133 Δ723.287. 

Γ ια τον οικισμό Λαγανίδες θα ισχύει αρτιότητα γηπέδου 
πεντακόσια (500) Μ2. 

4. Κατά προσέγγιση εντός των ορίων του οικισμού θεω¬ 
ρούνται άρτια τα οικόπεδα με όποιο εμβαδό είχαν στις 
3.5.85 ημέρα δημοσίευσης του από 24.5.85 Π. Δ/τος. 

5. α. Πριν από οιανδήποτε κατάτμηση οικοπέδων εντός 
των ορίων του οικισμού θα πρέπει να θεωρείται το σχετικό 
τοπογραφικό διάγραμμα από το Τμήμα Πολεοδομίας και 
Π.Ε. της Νομαρχίας ώστε να εξασφαλίζεται η συνέχεια 
των υπαρχόντων χώρων και η δημιουργία νέων κοινοχρή¬ 
στων χώρων σύμφωνα με τα οριζόμενα στις δ/ξεις της 
παρ. 1 του άρθρου 6 του από 24.4.1985 Δ/τος όπως αυ¬ 
τός τροποποιήθηκε με το από 14.2.87, Π. Δ/γμα (ΦΕΚ 
133 Δ /23.2.87). 

β. Να εξασφαλίζεται οπωσδήποτε η συνέχεια των υφι¬ 
σταμένων ή εγκεκριμένων δρόμων του οικισμού. 

6. Να εξασφαλίζεται οπωσδήποτε η μη ένταξη σε δασι¬ 
κές περιοχές με την χορήγηση βεβαίωσης από το Δασαρ¬ 
χείο Πατρών για ιδιοκτησίες στις οποίες πρόκειται να γί¬ 
νουν οικοδομικές εργασίες. 

7. Μετά τη δημοσίευση της παρούσης απόφασης, η 
αριθμ. πρωτ. X. 8466/1.9.87 απόφαση του Νομάρχη εξα¬ 
κολουθεί να ισχύει για τους οικισμούς που αναφέρονται 
στην απόφαση αυτή εκτός του οικισμού Λαγανίδων διά τον 
οποίον ισχύει η παρούσα απόφαση. 

Η απόφαση αυτή με τα διαγράμματα που τη συνοδεύουν 
να δημοσιευθούν στην Εφημερίδα .της Κυβερνήσεως. 

Πάτρα, 2 Οκτωβρίου 1993 

Ο Νομάρχης 
ΝΙΚΟΣ ΤΑΓΑΡΗΣ 

Αριθ. 6258 (5) 

Κατηγοριοποίηση, καθορισμός ορίων, όρων και περιορι¬ 
σμών δόμησης στον οικισμό Λάιστας Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181 Δ' «περί 
τρόπου καθορισμού ορίων οικισμών της χώρας μέχρι 
2.000 κατ., κατηγορίες αυτών και καθορισμού όρων και 
περιορισμών δόμησης» και όπως τροποποιήθηκαν από το 
Π. Δ/γμα 14.2.87 ΦΕΚ 133 Δ'. 

2. Τις προτάσεις των ιδιωτών μελετητών Μηχ/κών 
στους οποίους ανατέθηκε σχετική μελέτη στα πλαίσια του 
προγράμματος Ανοικτών Πόλεων που αφορούν την κατη- 
γοριοποίηση και τον προσδιορισμό ορίων του οικισμού 
Λάιστας. 

3. Τα δελτία αρχιτεκτονικής αναγνώρισης που συμπλη¬ 
ρώθηκαν από τους προαναφερόμενους μελετητές κατά 
τις υποδείξεις των σχετικών προδιαγραφών του Υπ.ΠΕ.- 
ΧΩ.Δ.Ε. 

4. Τα πληθυσμιακά στοιχεία της τελευταίας απογραφής 
του Κράτους της ΕΣΥΕ. 

5. Την υπ’ αριθ. 14/1987 απόφαση του Κοινοτικού Συμ¬ 
βουλίου. 

6. Τη γνωμοδότηση του Δασαρχείου Ιωαννίνων για τις 
περιοχές που πρέπει να εξαιρεθούν των ορίων του οικι¬ 
σμού σαν δάση και δασικές εκτάσεις, όπως διατυπώθηκε 
με το υπ’ αριθ. 4579/23.6.89 έγγραφο. 

7. Την υπ’ αριθ. Σ 49/93 γνωμοδότηση του Σ.ΧΟΠ του 
Νομού. 

8. Τις διατάξεις του Α,Ν. 314/68 και του άρθρου 9 του 
Ν. Δ/τος 17.7.23 «περί αρμοδιότητας επιβολής όρων δό¬ 
μησης κ.λπ.», αποφασίζουμε: 

1. Κατατάσσουμε τον οικισμό του θέματος στις κατηγο¬ 
ρίες: Μικρός, Συνεκτικός, Ενδιαφέρων, Στάσιμος, ούτε 


περιαστικός, ούτε παραλιακός, τουριστικός. 

2. Καθορίζουμε τα όρια του οικισμού του θέματος όπως 
αυτά φαίνονται στο συνοδευτικό της παρούσας σχεδιά¬ 
γραμμα σε κλ. περίπου 1:5000 που αποτελεί αναπόσπα¬ 
στο μέρος της απόφασης αυτής και συντάχθηκε βάσει 
στοιχείων χαρτών και επί τόπου ελέγχου. 

3. Καθορίζουμε τους ακόλουθους Γενικούς και Ειδι¬ 
κούς όρους και περιορισμούς δόμησης: 

Α. Γενικοί όροι δόμησης 

1. Εντός των ορίων του οικισμού ισχύουν οι γενικοί όροι 
δόμησης που προβλέπονται από το Π. Δ/γμα 26.9.1979 
(ΦΕΚ 594/Δ/79) περί των όρων δόμησης των οικισμών 
Ζαγορίου. 

4. Πριν από οποιαδήποτε κατάτμηση οικοπέδων εντός 
των ορίων του οικισμού θα πρέπει να θεωρείται το σχετικό 
τοπογραφικό διάγραμμα από το Τμ. Πολ. και Πολ. Εφ. Ν. 
Ιωαννίων ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και 
η δημιουργία νέων, σύμφωνα με τα οριζόμενα στις διατά¬ 
ξεις της παρ. 1 του άρθρου 6 του Π. Δ/τος 24.4.85 ΦΕΚ 
181 Δ' και του Π. Δ/τος 14.2.87 ΦΕΚ 133 Δ' και 

β) να εξασφαλίζεται οπωσδήποτε η συνέχεια των υφι¬ 
σταμένων ή εγκεκριμένων δρόμων του οικισμού. Κατά τα 
λοιπά ισχύουν τα οριζόμενα στα Π. Δ/τα της 24.4.85 ΦΕΚ 
181 Δ' και της 14.2.87 ΦΕΚ 133 Δ'. 

5. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού της ιδίας Κοι¬ 
νότητας. 

Η παρούσα απόφαση μαζί με το σχεδιάγραμμα οριοθέ- 
τησης κλ. περίπου 1:5000 που τη συνοδεύει να δημοσιευ- 
θούν στην Εφημερίδα της Κυβερνήσεως. 

Ιωάννινα, 1 Οκτωβρίου 1993 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

ΕΦΗΜΕΡΙΕ ΤΗΣ ΚΥΒΕΡΙΝΙΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟ ΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ <3Β 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00" έως 13.00" 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δ ημοσιεύματα των ΦΕΚ Σολωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 

Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Γ ια όλα τα Τεύχη εκτός ΤΑΕ-ΕΠΕ » 


χ. 15.000 
» 30.000 

» 10.000 
» 30.000 

» 20.000 
» 10.000 
» 5.000 

» 10.000 
» 3.000 

» 200.000 
» 100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





